kardosdrur/scandi-wiki huggingface dataset:
Zager and Evans

Zager and Evans var en folkrock-duo bestående af Denny Zager og Rick Evans. De er best kendt for deres hitsingle "In the Year 2525" fra 1969. Duoen spiller ikke længere sammen og Zager arbejder som fremstiller af guitarer i Zager Guitars.

Referencer

Eksterne henvisninger 
 
 

Duoer
Musikgrupper fra USA
Turbo (film fra 2013)

Turbo (Turbo) er en amerikansk computeranimationsfilm fra 2013.

Eksterne henvisninger 
 

Amerikanske film fra 2013
Animationsfilm fra USA
Computeranimationsfilm
Bagauder

Fra det 3. århundrede brugtes betegnelsen bagaudae (eller bacaudae) i Romerriget om lokale oprørsgrupper, fortrinsvis i de provinser, der i dag indgår i Frankrig og Spanien. Fænomenet fortsatte til det Vestromerske riges sammenbrud i det 5. århundrede.

Oprindelse og betydning 
Historikeren Peter Brown skriver, at navnet formentligt kommer fra det keltiske baga ("kriger"). I Salmonsens Konversationsleksikon brugte Kristian Erslev definitionen "de galliske bønder, der rejste opstand under kejser Diocletian ...". Den franske historiker Jean Trithemié havde en meget nationalistisk tolkning af begrebet. Han argumenterede for, at bagauder var et udtryk for national identitet blandt de galliske bønder, der søgte at frigøre sig fra den romerske undertrykkelse, og i stedet opnå de evige franske værdier: Frihed, lighed, og broderskab.

Peter Brown har imidlertid konstateret, at historikerne er på usikker grund, når begrebet skal defineres:

Opstande 
Bagauderne blev første gang registreret af det romerske imperium omkring 284, og nedkæmpelsen gik i gang med det samme. I 286 var bondeopstanden knust af kejser Maximian og hans general Carausius - efter ordre fra kejser Diocletian. Lederne hed Amandus og Aelianus, og historikeren E.M. Wightman har gættet på, at der var tale om to gallisk-romerske jordejere, der havde anstiftet oprør i protest mod den hårde beskatning af jord, høst og arbejdskraft, der blev gennemført af Romerrigets ihærdige skatteopkrævere.

I 360 hørte man igen om bagauder, denne gang beskrevet af historikeren Aurelius Victor.

Bagauderne var aktive igen i det nordlige Gallien i 435 og blev nedkæmpet i 437 og igen i 448, og der var opstande i Spanien i 441, 443, 449 og 454. Hver gang blev disse "statsfjender" og "selvmorderiske rebeller" sat grundigt på plads. Brown er ikke i tvivl om, at de var romerske borgere, hvorimod de soldater, der nedkæmpede dem, ofte var "barbariske" lejetropper.

Referencer 

Romerriget
European Young Conservatives

European Young Conservatives (EYC) er en samling af konservative ungdomspartier center-højre partier i Europa.

22 politiske ungdomsorganisationer fra 21 forskellige lande og territorier er medlem af organisationen, der er uafhængig og ikke tilknyttet noget europæisk politisk parti, men dog har et ikke-eksklusivt forhold til Gruppen af Europæiske Konservative og Reformister. Danmark er repræsenteret i ECR-gruppen af Dansk Folkeparti med fire medlemmer. Hvad angår de ungdomspolitiske partier er Konservativ Ungdom medlem af EYC, ligesom de tilmed har en valgt i ledelsen af organisationen.

EYC er medlem af International Young Democrat Union, og organisationens protektor var Margaret Thatcher indtil sin død i 2013.

Medlemskab 
EYC blev stiftet i august 1993 af de politiske ungdomsorganisationer til det britiske Konservative Parti (UK), det danske Konservative Folkeparti og det islandske Sjálfstæðisflokkurinn, under lederskabet af Andrew Rosindell, der på daværende tidspunkt var formand for det britiske Conservative Future.

EYC blev stiftet efter en splittelse i Democrat Youth Community of Europe (DEMYC), der delte DEMYC i to fraktioner: den store fraktion, der ideologisk fulgte en bred kristendemokratisk filosofi; og den mindre fraktion, der ledt af Rosindell, fulgte en mere konservativ filosofi. De to afgørende punkter for splittelsen var omfanget af den økonomiske liberalisme og ønsket om et føderalt Europa. Her stod EYC som klare fortaler for mere økonomisk liberalisering og et mindre omfangsrigt EU.

Fra 1993 til 1997 var organisationen ledt af Rosindell. hvor organisationen oplærte nyetablerede demokratiske politiske partier i Rusland, Hviderusland og Aserbajdsjan.

EYC har fornyeligt afholdt kongresser i Warszawa, Polen, i maj 2012,, Prag, Tjekkiet, i december 2012. og Istanbul, Tyrkiet i december 2015.

Medlemskab 
EYC 22 medlemsorganisationer:

Associerede medlemmer

Fodnoter 

Politik
UEFA Super Cup 2015

UEFA Super Cup 2015 var den 40. udgave af UEFA Super Cup. Kampen blev spillet imellem vinderne af UEFA Champions League 2014-15, FC Barcelona, og vinderne af UEFA Europa League 2014-15, Sevilla FC, på Boris Paichadze Dinamo Arena i Georgien den 11. august 2015.

I ordinære tid spillede de to hold 4-4.
I den forlængede spilletid scorede den spanske mesterklub med fem minutter tilbage, et mål der blev scoret af Pedro Rodríguez, og herefter stod det klart at Barcelona skulle vinde titlen igen.

Stadion 

Boris Paichadze Dinamo Arena blev udnævnt som vært den 5. marts 2014. Det var første gang, at Super Cup blev spillet i Georgien.

Referencer 

UEFA Super Cup
Skanderup Kirke (Kolding Kommune)

Skanderup Kirke er en dansk kirke i Skanderup Sogn, Kolding Provsti (Haderslev Stift). Kirke ligger i Kirkeby nogle kilometer vest for landsbyen Skanderup og 10km vest for Kolding. Kirken er formentligt opført omkring år 1200, sognet er første gang nævnt i skriftlige kilder i 1280 og ifølge et brev fra 1397 skulle kirken være viet Sankt Nikolaj. En del af kirkens inventar stammer fra 1500'tallet.

Kirken består af romansk kor og skib, i senmiddelalderen er der kommet tårn på kirken, og fra 1871 har der været spir på tårnet. Der har gået flere sagn omkring kirken. Den skulle blandt andet være bygget af to jomfruer og den sidste præst af slægten Buch skulle have gået igen som spøgelse, indtil man i kirkediget fandt en strømpe fyldt med penge.

Galleri

Referencer

Eksterne henvisninger 
 

Kirker i Haderslev Stift
Kirker i Ribe Amt
Kirker i Kolding Kommune
Polens parlament

Polens parlament er en fællesbetegnelse for Polens to politiske parlamentskammer, overhuset senatet og underhuset Sejm. Polens parlament har ikke et fællesnavn.

Medlemmerne af begge kamre er valg i folkelige afstemninger, for en periode på fire år. Sejm har 460 medlemmer, imens Senatet har 100 senatorer. For at en lov kan vedtages, skal den stemmes igennem begge kamre. Sejm kan dog nedstemme Senatets afvisning af at vedtage et lovforslag.

I november 2020 var parlamentet midlertidigt suspenderet officielt grundet coronavirus.

Referencer

Eksterne henvisninger 

Parlament
Parlamenter
Eduardo Hernández Moncada

Eduardo Hernández Moncada (født 24. september 1899 i Xalapa - død 31. december 1995 i Mexico City, Mexico) var en mexicansk komponist, pianist, percussionist, lærer og dirigent.

Moncada studerede komposition, klaver og percussion på National Conservatory i Mexico City.
Han var pianist og percussionist i Mexican Symphony Orchestra som var ledet af Carlos Chavez, som han blev tæt forbundet med, og som han senere assisterede som dirigent.

Moncada underviste senere i komposition, og havde mange forskellige funktioner gennem tiden på National Conservatory.

Han har skrevet 2 symfonier, orkesterværker, kammermusik, korværker, klaverstykker, balletmusik etc.

Udvalgte værker 

 Symfoni nr. 1 (1942) - for orkester
 Symfoni nr 2 (1943) - for orkester
 "Guelatao" (1957) - for orkester
 "Ermisinda" (1952) - ballet
 "Romantisk suite" (1937) - for orkester

Kilde 
 om Eduardo Hernández Moncada på musicweb-international.com 

Komponister fra Mexico
Pianister
Percussionister
Dirigenter
Lærere
Carl Moe

Carl Julius Moe (født 22. maj 1848 i Roskilde, død 21. juni 1927 i København) var en dansk teolog og formand for Indre Mission mellem 1915 og 1927. Han blev student i Ribe i 1866 og cand.teol. i 1872. Han fungerede som præst, først i Harboøre fra 1877 til 1885 og siden i Skanderup mellem 1885 og 1922. Han er særligt kendt for sine vækkelsestaler.

Carl Moe blev begravet på Skanderup Kirkegård, gravstenens relief er udført af Niels Hansen Jacobsen.

Referencer 

Personer fra Roskilde
Præster fra Danmark
Indre Mission
Personer i Kraks Blå Bog (afdøde)
Héctor Quintanar

Héctor Quintanar (født 15. april 1936 i Mexico City, Mexico - død 24. oktober 2013) var en mexicansk komponist, lærer og dirigent.

Quintanar studerede på det nationale musikkonservatorium i Mexico City hos bl.a. Carlos Chavez og Carlos Jimenez Mabarak.

Han var mest kendt for sine innovative elektroniske værker. Han har skrevet orkesterværker, kammermusik og solostykker for mange instrumenter.

Quintanar underviste både privat og på forskellige konservatorier i Mexico. Han var chefdirigent for Unam Philharmonic Orchestra (1976-1980).

Udvalgte værker 

 Galakse (1968) - for orkester
 Fabel (1963-1964) - for kor og orkester 
 Aklamationer (19?) – for orkester, kor og eletronisk bånd
 Symboler (1969) - for kammergruppe, bånd, dias og lys 
 Sideral 1-3 – (1968) - for elektronisk bånd

Kilde 
 Om Héctor Quintanar på fondation-langlois.org

Komponister fra Mexico
Lærere
Dirigenter
Miguel Bernal Jiménez

Miguel Bernal Jiménez (født 16. februar 1910 i Morelia - død 26. juli 1956 i León, Mexico) var en Mexicansk komponist, organist, lærer og musikforsker.

Jiménez er mest kendt for sine bidrag af religiøse værker, og hører til en af det 20. århundredes vigtigste komponister indenfor denne disciplin. Han har desuden skrevet en symfoni, korværker, orkesterværker, sange, balletmusik, symfoniske digtninge etc.

Udvalgte værker 

 Symfoni "Hidalgo" (1953) - for orkester
 "Nat i Morelia" (1941) - (Symfonisk digtning) - for orkester
 "Mexico" (1946) - (Symfonisk digtning) - for orkester
 "El Chueco" (1951) - ballet

Kilde 
 Om Miguel Bernal Jiménez på memim.com

Komponister fra Mexico
Organister
Lærere
Musikforskere
Charles Michel

Charles Michel (fransk: [ʃaʁl mi.ʃɛl]; født 21. december 1975 i Namur) er en belgisk politiker, der har været været formand for Det Europæiske Råd siden slutningen af 2019. Han var fra 2014 til 2019 Belgiens premierminister. 

Michel er søn af politikeren og tidligere vicestatsminister Louis Michel. Charles Michel var leder af det franskorienterede liberale parti Mouvement Réformateur (MR) fra februar 2011 til han blev premierminister. Michel var den yngste belgiske premierminister siden 1845.

Michel var leder af en koalition bestående af hans eget parti og de tre flamske partierne Nieuw-Vlaamse Alliantie, Christen Democratisch en Vlaams og Vlaamse Liberalen en Democraten indtil den 9. december 2018, hvor N-VA forlod regeringen. Herefter ledte han en mindretalsregering.

Mickel blev valgt ind i Belgiens parlamentet i 1999. I december 2007 blev han minister for udviklingssamarbejde, en post han beholdt frem til februar 2011. Han trak sig for at blive leder af MR.

Referencer

Eksterne henvisninger 
 

Belgiens premierministre
Politikere fra Belgien
Mikronesiens præsidenter

Mikronesiens præsidenter omfatter en oversigt over præsidenter i østaten Mikronesien (Federated States of Micronesia).

Positionen som præsident blev etableret i 1979.

Mikronesiens nuværende præsident er Peter M. Christian, der tiltrådte 11. maj 2015.

Eksterne henvisninger 
 www.fsmpio.fm - officiel website for "Office of the President of the Federated States of Micronesia"

 
Lister over præsidenter
Peter M. Christian

Peter M. Christian (født 16. oktober 1947 på øen Pohnpei) var præsident for Mikronesiens Forenede Stater (Mikronesien) fra 2015 til 2019.

Han er uddannet fra University of Hawaii i Manoa og er gift med Maurina Weilbacher.

Peter Christian blev valgt til præsidentposten af østatens parlament (Kongressen) den 11. maj 2015, hvorefter han blev taget i ed samme dag. Han afløste Manny Mori på posten som landets præsident.

Peter Christian har været medlem af Mikronesiens parlament Kongressen siden 2007. Lige som alle andre politikere i den lille østat var Peter Christian opstillet som individuel kandidat, da der ikke eksisterer egentlige politiske partier.

Eksterne henvisninger 
 www.fsmgov.org - officiel website for "Government of the Federated States of Micronesia"
 www.fsmpio.fm - officiel website for "Office of the President of the Federated States of Micronesia"

Politikere fra Mikronesien
Mikronesiens præsidenter
Nuværende statsoverhoveder
Odense Floorball Club

Odense Floorball Club er en floorballklub, der ligger i Odense, og som blev stiftet i 2012, under navnet Black Swans, de ligger placeret hos herrerne i 1. division Vest og hos damerne i 1. Division Vest Syd.
.

Klubben blev stiftet med navnet Black Swans Floorball Club, som en ren kvinde klub, men mændene kom hurtigt til. Klubben skiftede til det nuværende navn Odense Floorball Club før 15/16-sæsonen. Odense Floorball Club var også navnet på en tidligere klub i Odense, der blev opløst i 2012.

Eksterne henvisninger 
 Officiel hjemmeside

Floorballklubber fra Danmark
Floorball Club
Kjell Ola Dahl

Kjell Ola Dahl (født 4 februar 1958 på Gjøvik) er en norsk forfatter.

Han har studeret psykologi og økonomi. 

Han debuterede litterært 1993 med kriminalromanen Dødens investeringer.

Bibliografi

Romaner og fortællinger 
(Norske titler - flere værker er også udkommet på dansk)
 Dødens investeringer – kriminalroman (1993)
 Seksognitti – kriminalroman (1994)
 Miniatyren – kriminalroman (1996)
 Siste skygge av tvil – kriminalroman (1998)
 En liten gyllen ring – kriminalroman (2000)
 Mannen i vinduet – kriminalroman (2001)
 Gjensynsgleder – love stories – noveller (2002)
 Lille tambur – kriminalroman (2003)
 Den fjerde raneren – kriminalroman (2005)
 Lindeman & Sachs – roman (2006)
 Svart engel – kriminalroman (2007)
 Lindemans tivoli – roman (2008)
 Kvinnen i plast – kriminalroman (2010)
 Isbaderen – kriminalroman (2011)

Bidrag i antologier 

 Hunden – Novelle i samlingen Mistanken brer seg – Red. Astrid De Vibe og Irene Engelstad, Gyldendal forlag, (1997)
 Døden tar telefon– Novelle i samlingen De nye krimheltene – Red. Nils Nordberg, Gyldendal forlag, (2002)
 Helt ubegripelig – Novelle i samlingen Forbuden frukt, Gyldendal forlag, (2002)
 Kua – Novelle i samlingen Ingenting å skrive hjem om – Red. Lars Lenth, Kagge Forlag, (2002)
 Vidvinkel – Novelle i samlingen Den skandinaviske gullrekka Gyldendal forlag, (2012)
 Haikere – Novelle i samlingen Årets påskekrim forlaget Cappelen Damm, (2012)

Faglitteratur 
 Sporløst forsvunnet – dokumentarbog i samarbejde med Ola Thune Kagge Forlag (2001)
 Venezia – forfatterens guide– reisebok, Spartacus forlag (2004). Bogen er illustreret med fotografier af Oddleiv Apneseth
 Forsvarerens kriminalfortellende behov – essay i samlingen Folkefiende? 70 år med Staff (2004)
 Fortellingen om Bill Gates – Børnebog Kagge Forlag (2009)
 Dødens seilas – Scandinavian Star og gåtene – dokumentarbog om katastrofen på passagerfærgen Scandinavian Star 7. april 1990, Pax forlag (2012)

Eksterne henvisninger 
 

Forfattere fra Norge
Krimiforfattere fra Norge
Norsksprogede forfattere
Mario Lavista

Mario Lavista (født 3. april 1943 i Mexico City, Mexico - død 4. november 2021) var en mexicansk komponist, professor, lærer og forfatter.

Lavista studerede komposition på National Conservatory i Mexico City hos Carlos Chavez og Héctor Quintanar. Han studerede i Paris på Scholar Cantorum og privat hos bl.a. Nadia Boulanger og Karlheinz Stockhausen.

Lavista skrev 3 symfonier, orkesterværker, kammermusik, vokalstykker, filmmusik og scenemusik.
Han underviste i komposition og musikanalyse på National Conservatory i Mexico City, var gæsteprofessor i komposition på mange forskellige konservatorier i USA.

Udvalgte værker 

 Symfoni nr. 1 "Modal" (1963) - for orkester
 Symfoni nr. 2 (1996) - for strygekvartet
 Symfoni nr. 3 (2000) - for orkester
 Cellokoncert (19?) - for cello og orkester
 Clepsydra (1990-1991) - for orkester
 Antifonia (1974) - for fløjte, 2 fagoter og 2 slagtøjsspillere

Referencer

Kilde 
 om Mario Lavista på musicweb-international.com 

Komponister fra Mexico
Lærere
Forfattere fra Mexico
Professorer
Personer fra Mexico City
Eduardo Mata

Eduardo Mata (født 5. september 1942 i Mexico City, Mexico - død 4. januar 1995) var en mexicansk dirigent og komponist.

Mata var en de mest berømte dirigenter fra Sydamerika. Han studerede komposition og direktion på National Conservatory i Mexico City hos bl.a. Carlos Chavez og Héctor Quintanar. Han fik senere et legat som gav ham muglighed for at studere i Tanglewood hos bl.a. Gunther Schuller.

Mata har skrevet 3 symfonier, orkesterværker, kammermusik, vokalmusik, balletmusik etc. Han var med til at fremme sydamerikanske værker i vesten, specielt Europa, hvor han indspillede mange værker af f.eks. Carlos Chavez og Silvestre Revueltas.

Mata døde i en flyulykke d. 4 januar 1995 i Cuernavaca nær Mexico City.

Udvalgte værker 

 Symfoni nr. 1 "Klassisk" (1961-1962 rev. 1964) - for orkester
 Symfoni nr. 2 "Romantisk" (1963) - for orkester
 Symfoni nr. 3 (1966) - for træblæsere og horn
 "Debora" (1963) - ballet

Kilde 
 Om Eduardo Mata på musicweb-international.com 

Dirigenter
Komponister fra Mexico
Omkomne ved flyulykker
Humberto Hernández Medrano

Humberto Hernández Medrano (født 2. juli 1941 i Chihuahua, Mexico - død 2016) var en mexicansk komponist, professor og lærer.

Medrano studerede komposition på Taller De Creación i Mexico City og tog senere kurser i komposition hos bl.a. Aaron Copland, Dmitrij Sjostakovitj og Dmitrij Kabalevskij.

Han har skrevet 3 symfonier, orkesterværker, kammermusik, klaverstykker, Instrumentalværker etc.

Udvalgte værker 

 Symfoni nr. 1 (1926) - for orkester
 Symfoni nr. 2 (1934) - for orkester
 Symfoni nr. 3 (1963) - for orkester
 "Tlalmanalco" suite" (1936) - for kammerorkester

Kilde 
 om Humberto Hernández Medrano på books.google.dk

Komponister fra Mexico
Lærere
Paulino Paredes

Paulino Paredes (født 1913 i Michoacan, Mexico - død 1957) var en mexicansk komponist.

Paredes studerede komposition privat hos bl.a.Miguel Bernal Jiménez. Han er mest kendt for sine religiøse værker.

Han har skrevet 2 symfonier, orkesterværker, kammermusik, sange, instrumentalværker etc.

Udvalgte værker 

 Symfoni "Provinsiel" (1945-1947) - for orkester
 Symfoni "Benjamina" (1947) - for orkester

Kilde 
 Om Paulino Paredes på musicweb-international.com 

Komponister fra Mexico
Kryvyj Rih

Kryvyj Rih (, ; , ) er en by i Dnipropetrovsk oblast i det centrale Ukraine med  indbyggere. Byen ligger hvor floderne Inhulets og Saksahan flyder sammen, sydvest for oblastets administrative center i byen Dnipro.

Kryvyj Rih er en vigtig stålindustriby og centrum for jernmalms-udvindings-regionen Kryvbas, hvor en af verdens største forekomster af båndet jernmalm findes.

Byen blev grundlagt i 1600-tallet af Zaporozje-kosakkerne. Byens industrihistorie begynder i 1880, da de første vesteuropæiske investorer grundlagde et netværk af miner. Under den russiske borgerkrig gennemførte anarkisten Nestor Makhno en opstand i byen. Den metallurgiske aktivitet i byen udvikledes specielt under sovjettiden, og i dag er stålindustrien en af de vigtigste i verden.

Referencer

Eksterne henvisninger 

 

Byer i Dnipropetrovsk oblast
Etableret i 1775
Musens sang

"Musens sang" er en dansk sang skrevet til filmen Mød mig på Cassiopeia fra 1951. Sangen har tekst af Børge Müller og musik af Kai Normann Andersen og fremført af Bodil Kjer.

Sangteksten 
I den romantiske komedie har komponisten John Berger (Hans Kurt) problemer med at få skrevet nogle numre til en operette, der snart skal have premiere. I sin desperation ønsker han sig at få hjælp fra en muse, og musen Polyhymnia forbarmer sig over ham og kommer ned til jorden, hvor hun manifesterer sig i skikkelse at en ung, smuk kvinde (Bodil Kjer). Berger får hul på bylden, men for musen opstår der problemer, idet hun forelsker sig hovedkulds i en flyverløjtnant (Poul Reichhardt), som Bergers kone også har vist interesse for. Zeus (Johannes Meyer), Polyhymnias far, er ikke tilfreds med sin datters aktiviteter og drager selv ned til Jorden for at bremse hende. Polyhymnia må indse, at en muse har det svært mellem himmel og jord.

Dette problem synger hun om i "Musens sang" med vendinger som "man er bare et fnug mellem himmel og jord". I løbet af de tre vers à otte linjer accentueres hendes dilemma ved, at "mellem himmel og jord" gentages seks gange, inden hun sørgmodigt indser, at hun nok hører til i himlen.

Melodi 
Kai Normann Andersens melodi er en langsom vals med en let melankolsk tone, der passer fint til den sørgmodige tekst. Der bygges for hvert vers et A-stykke op til to verselinjer, der gentages for linje 1-2, 3-4 samt 7-8, mens et B-stykke skaber dynamikken i linje 5-6.

Melodien til "Musens sang" er en af de 12 Andersen-sange, der kom med i kulturkanonen.

Andre versioner  
"Musens sang" er indspillet i flere andre udgaver. Ann-Mette Elten på Hot Hot (2000), Charlotte Munck i 2006 på albummet Danske Filmhits,  Birthe Kjær på albummet Dejlige danske... (2008) og Richard Ragnvald på En aften med... (2011).

Referencer 

Sange fra Danmark
Sange af Kai Normann Andersen
Kulturkanonen
Mohammad Najibullah

Mohammad Najibullah (født 6. august 1947, død 27. september 1996) var den fjerde præsident i Afghanistan under Den demokratiske republik Afghanistan.

Liv og karriere 
Najibullah blev født i Kabul. Han uddannede sig indenfor medicin ved universitetet i Kabul og tog eksamen i 1975.

Han tilsluttede sig Parcham-fraktionen i det afghanske kommunistparti i 1965. Tiltrods for at han blev regnet som en intelligent mand, gik han under kaldenavnet Najib-e Gaw (oksen) af sine modstandere på grund hans fysiske ydre. Kommunistpartiet gennemførte et vellykket kup i 1978, men Khalq-fraktion fik overtaget og efter et kort ophold som ambassadør i Teheran blev Najibullah fjernet fra politiske hverv og rejste i eksil i Europa.

Han vendte tilbage til Kabul efter den sovjetiske invasion i 1979. I 1980 blev han udnævnt til leder af KHAD, den afghanske udgave af det russiske KGB. Det er hævdet at KHAD under Najibullah arresterede, torturerede og henrettede titusindvis af afghanere. Najibullah erstattede Babrak Karmal som præsident i 1986.

Efter at Sovjetunionen trak sig ud af Afghanistan i 1989, slog han et kup ned som blev ledet af hans forsvarsminister Shahnawaz Tanai i 1990, samtidigt dæmpede han på sin egen personlige politiske kontrol for at få mere støtte. Men i 1992 gik Najibullah med på at trække sig. Han prøvede at flygte fra Kabul, men hans afrejse blev forhindret af Abdul Rashid Dostum. Najibullah søgte asyl hos FN i Kabul. 

Najibullah blev i Kabul til september 1996 da Taliban erobrede Kabul. Efter Taliban arrestrede Najibullah kastrerede de ham, før de slæbte ham til døde efter en truck i Kabuls gader. Også broderen Shahpur Ahmadzai blev dræbt af Taliban på samme måde.

Referencer 

Afghanistans præsidenter
Politikere fra Afghanistan
Abdul Rahim Hatif

Abdul Rahim Hatif (født 20. maj 1926, Kandahar, Afghanistan, død 19. august 2013, Alphen aan den Rijn, Holland) var en afghanske politiker. Han fungerede som vicepræsident under de sidste år af Den demokratiske republik Afghanistan.

Før Kabul første gang faldt under den afghanske borgerkrig, var Hatif den fungerende præsident for Afghanistan for to uger i april 1992, efter præsident Najibullah afgav magten, og inden kup og magtovertagelsen af Jamiat-e Islami.

Hatif gik i eksil i Holland hvor han døde den 19. august 2013.

References

Afghanistans præsidenter
Politikere fra Afghanistan
Federico Alvarez del Toro

Federico Alvarez del Toro (født 16 november 1953 i Tuxtla Gutiérrez, Mexico) er en mexicansk komponist og guitarist.

Alvarez del Toro studerede guitar hos bl.a. Leo Brouwer og komposition på National Conservatory i Mexico City,

hvor han bl.a. studerede hos Eduardo Mata. Alvarez del Toro blander i sin klassiske kompositions stil mexicansk folklore og naturlyde.

Han har skrevet to symfonier, orkesterværker, kammermusik, korværker, elektronisk musik etc.

Udvalgte værker 

 Symfoni "Af planterne" (1978) - for blandet kor og orkester 
 Symfoni "Jordens ånd" (1983-1984) - for marimba, elektronisk bånd og orkester

Kilde 
 Om Fedrico Alvarez del Toro på musicweb-international 

Komponister fra Mexico
Guitarister fra Mexico